حالة خرق للطوارئ الصحية والإجراءات الاحترازية لي كتنصح بها وزارة الصحة يوميا، داروها جوج برلمانيين وسط لجنة التعليم مجلس النواب اليوم، ويتعلق الامر بكل من فاطمة السعدي عن حزب “الأصالة والمعاصرة” وجمال بنشقرون عن حزب “التقدم والاشتراكي”. هاد جوج كيكركرو ويضحكو وسط اللجنة واخا كاين اللايف ف الفايسبوك واليوتيب، وبلا حشمة خرقو أهم اجراء لمواجهة تفشي فيروس “كورونا” وهو اجراء “التباعد الاجتماعي”. برلماني من الأغلبية الحكومي استغرب من التصرف ديال هاد جوج نواب من المعارضة، وقال لـ”كود” :”هذا مفهوم التباعد الصحي ومسافة الامان عند النواب البرلمانيين والنهار كامل مصدعبن المغاربة بالنصائحوهم اول من يخرقها”. وعلق ذات البرلماني عن الواقعة، بالقول :”الفقيه اللي تنسناو بركتو دخل الجامع ببلغتو”. الهربة مع هادو، واش هادي وقت تكركير، وزعما شنو كيقول ليهم راسهم، فالوقت لي كولشي محترم مسافة الأمان وكاينين ناس دايرين تباعد اجتماعي وسط ديورهم. 
الفقيه لي تسناو بركتو دخل الجامع ببلغتو..برلماني وبرلمانية متقاربين بزاف وكيكركرو وسط لجنة التعليم